laion/Wikipedia-Exotic huggingface dataset:
Eesti Aleksandrikooli peakomitee

Eesti Aleksandrikooli peakomitee oli aastail 1870–1884 tegutsenud organisatsioon, mille eesmärgiks oli Eesti Aleksandrikooli heaks raha kogumise juhtimine ja abikomiteede tegevuse koordineerimine. 1883. aastal tegutses Eestis 139 ja väljaspool Eestit 7 abikomiteed. Pea- ja abikomiteed olid Eesti Aleksandrikooli liikumise organisatsiooniliseks väljundiks. 7. juulil Helmes toimunud eesti rahvuslaste koosolekul valiti Eesti Aleksandrikooli peakomitee järgnevas koosseisus: Jakob Hurt, peakomitee president Wilhelm Eisenschmidt, laekahoidja Johann Voldemar Jannsen, laekahoidja abi Johann Köler Carl Robert Jakobson (liige kuni surmani 1882) Jüri Rosenberg (liige kuni 1877) Hans Wühner Joosep Kapp Jaan Adamson Hain Henno Jaan Wühner Jaan Tammann Friedrich Reinhold Kreutzwald, auliige 1871. aastal sai koopteerimise teel peakomitee liikmeks ja kirjatoimetajaks Rudolf Kallas. 1877. aastal valiti peakomitee asepresidendiks Andreas Kurrikoff, kelle ülesandeks sai rahakogumise organiseerimine Põhja-Eestis. Samal aastal valiti peakomitee liikmeks Jüri Rosenbergi asemele Tallinnas arstina tegutsenud Heinrich Rosenthal. Peakomitee liikmeiks on olnud veel vaimulik Mihkel Jürmann ja talunik Jaan Kurrik. 1880. aastate algul soovis Johann Köler Aleksandrikooli kapitalist laenu saada, Jakob Hurt oli aga selle vastu. Aleksandrikooli abikomiteed toetasid enamuses Kölerile laenu andmist ning otsustasid Hurda 1883. aastal peakomitee presidendi kohalt tagandada ning valisid uueks presidendiks Köleri. Hurt aga ei aktsepteerinud sellist otsust ning pöördus valitsuse poole taotlusega abikomiteed sulgeda. Tüli päädis sellega, et siseministri otsusega suleti 1884. aasta lõpul kõik Aleksandrikooli komiteed. Kogutud raha paigutati riigikassasse ning selle eest avati 1888. aastal Põltsamaa lähedal Kaarlimõisas vene õppekeelega Eesti Aleksandri Linnakool. Aleksandrikooli liikumine on ületähtsustatud hilisema kirikuvaenuliku historiograafia poolt, vaikides täiesti maha rahva annetused uute kirikuhoonete ehitamiseks 19. sajandil. Nii annetati ainuüksi Tallinna Kaarli kiriku ehitamiseks kuni 1885. aastani 88 300 rubla. Venestamisajast venekeelne Aleksandrikool suleti 1906. aastal, aga Tallinna Kaarli kirikus peetakse eestikeelseid jumalateenistusi tänapäevani. Tiina-Mall Kreem. Neitsi valge linikuga. Tuna, 2008, nr. 4, lk. 27 Hans Kruus, Eesti Aleksandrikool. Tartu: Noor-Eesti Kirjastus, 1939. Elango, A., Laul, E., Liim, A., Sirk, V. Eesti kooli ajalugu. 2. köide. 1860. aastaist 1917. aastani. Koostaja ja toimetaja Endel Laul. Toimetaja Veronika Varik. Tallinn: Teaduste Akadeemia Kirjastus, 2010.
Karl Gustav von Patkul

Karl Gustav von Patkul (5. mai 1686 Vaidava (Waidau), Liivimaa kubermang – 26. mai 1750) oli Rootsi ja Venemaa sõjaväelane (polkovnik; 1736), mõisnik ning Liivimaa maanõunik. Ta sündis Karl Friedrich von Patkuli (1661–1697) ja Gertrude Elisabeth von Pfeili pojana. Tema lell oli kuulus Liivimaa aadlitegelane Johann Reinhold von Patkul (1660–1707). Astus Rootsi sõjaväeteenistusse 1699. aastal leitnandina Wolmar Anton von Schlippenbachi tragunirügemendis, 8. veebruaril 1705 on mainitud teda leitnandina Johan August Meijerfeldti tragunirügemendis. 14. mail 1707 teenis samas rügemendis juba kaptenina. Osales Poznań, Meskowitzi ja Mepriki lahingus. 8. juulil Rootsi ja Vene vägede vahel toimunud Poltava lahingus langes ta venelaste kätte vangi ning mõisteti asumisele Tobolskisse, kust vabanes alles 1722. aastal. Siberist naasnuna astus ta rittmeistri auastmes Venemaa keisririigi teenistusse, tema teenistuskohaks sai Velikije Luki jalaväepolk. 1731. aastal oli ta ratsakaardiväe rittmeister. 16. veebruaril 1736 viidi ta omal palvel üle teenistusse Riia garnisoni ning ta sai polkovniku auastme. 1738. aastal läks ta erru. Talle kuulusid Liivimaal Ķieģeļi (Kegel) ja Podzēni (Podsen) mõis. Karl Gustav von Patkul abiellus (vkj 26. august) 1712 Tobolskis Johanna Charlotte von Drentelniga, kes oli 1704. aastal Narva lahingus hukkunud Rootsi sõjaväelase Heinrich Johann von Drentelni ja Lovisa Charlotte von Patkuli tütar. Abielust sündisid: Luise Margaretha von Patkul (1713–1747), abiellus alampolkovnik Karl Magnus von Bergholtziga (1714–1792) Friedrich Wilhelm von Patkul (1722–1797), Veckarki mõisnik, Liivimaa maanõunik Reinhold Ludwig von Patkul (1730–1801), Venemaa kindralmajor, esimene Püha Georgi ordeni 4. järgu kavaler Wendula Maria von Patkul (1732–1820), Karl Otto von Stackelbergi (1728–1792) abikaasa Viited: "Genealogisches Handbuch der baltischen Ritterschaften", Teil 2 Estland, Bd. 1, Görlitz, 1930, lk. 179–180 Adam Lewenhaupt "Karl XII:s officerare. Biografiska anteckningar, lk. 500 Паткуль Рейнгольд Людвиг Erik-Amburger-Datenbank. Karl Gustav von Patkul[alaline kõdulink] "Genealogisches Handbuch der baltischen Ritterschaften", Teil 2 Estland, Bd. 1, Görlitz, 1930, lk. 337
Roheline Partei (Iirimaa)

Roheline Partei (inglise Green Party, iiri Comhaontas Glas) Iirimaal on rohelisest ideoloogiast lähtuv partei, mis loodi 1981. aastal nimega Iirimaa Ökoloogia Partei. Aastast 1983 kandis nime Roheline Allianss ning aastast 1987 nime Roheline Partei. Valitsuses olid nad esimest korda 2007. aastal. Partei koduleht
Aino Õige

Aino Õige, on kasutatud ka nimekuju Aino Somann-Õige, (neiupõlvenimega Aino Sooman 29. juuni 1935 Abemäe talu, Varbola, Rapla rajoon – 17. juuli 2018 Tallinn) oli eesti botaanik ja looduse populariseerija. Lõpetas 1960. aastal Tartu Riikliku Ülikooli bioloogiateaduskonnas botaanika erialal diplomitööga "Andmeid kaasikute alustaimestikust ja ökoloogilistest tingimustest Eesti NSV-s". Aastatel 1960–1964 oli ta Viidumäe looduskaitseala juhataja. Seejärel töötas Tallinnas Eesti NSV Noorte Naturalistide Keskmaja (hilisema nimega Noorte Loodusesõprade Keskmaja) metoodikuna, koostas pedagoogilisi looduskaitse juhendmaterjale ning juhendas sealsamas botaanikaringi. Aino Õige oli abielus Sulev Õigega, peres oli kolm last. Aino Õige suri leukeemia tagajärjel. Jaan Eilart. Viidumäe: Haruldaste taimede kogu, Tallinn 1963 (kaasautor, raamat Viidumäe looduskaitsealast) Aino Õige, Tiit Randla, Velli Kasemets, Fred Jüssi. Tunne loodust, Tallinn 1967 (kaasautor) Velli Kasemets, J. Metsaorg, Tiit Randla, Aino Õige. Loodusesõprade ringi näidisprogramm, Tallinn 1970 (kaaskoostaja) Tartu Ülikooli botaanikaosakonna lõputööd 1949–2013. Tartu Ülikooli botaanikaosakonna veebileht. Vaadatud 18.04.2020. Noored naturalistid. Nõukogude Õpetaja, 10.04.1965. (Digaris) Aino Õige eluloolised andmed Genis. Vaadatud 18.04.2020. Raamatu "Viidumäe" kaas
Roheline Partei

Roheline Partei on mitme partei nimi: Roheline Partei Ameerika Ühendriikides Roheline Partei Eestis Roheline Partei Iirimaal Roheline Partei Lätis Roheline Partei Norras Roheline Partei Põhja-Iirimaal Roheline Partei Rootsis Roheline Partei Saksamaal Roheline Partei Tšehhis Erakond Eestimaa Rohelised Euroopa Roheline Partei Põhjala Vasak-Roheline Allianss Ülemaailmsed Rohelised
Wen Wang

Wen Wang, täpsemalt Zhou Wen Wang ehk Zhou kuningas Wen (周文王; pinyin: Zhōu Wén Wáng) (1099–1050 eKr) oli Zhou dünastia esiisa, kellele ta pojad, neid oli tal kaheksateist, omistasid dünastia rajaja au. Ta perekonnanimi oli (姓): Ji (姬), sugukonna nimi (氏): Zhou (周) pärisnimi (名): Chang. Ta on tuntud ka Zhou Changi (周昌) ja Xibo Changi (西伯昌) nime all. Oli Zhou kuninga Ji (周季王) poeg, kes oli omakorda Zhou kuninga Tai（周太王) kolmas poeg. Samuti oli ta Wu riigi valitsejate Wu Taibo ja Zhongyongi õepojaks. Wang Wen olla loonud kaheksa kolmjoone teineteisele asetamisega kuuskümmend neli kuusjoont. Lisaks sellele kirjutanud ta ka iga kuusjoone kohta otsused. Hiljem olevat ta poeg Zhou Gong (Zhou Gongdan) omalt poolt lisanud ka otsused iga kuusjoone igale joonele. Levinuim 64 kuusjoone järjestus on omistatud Wang Wenile ja seda nimetatakse Wang Weni korrastuseks. Loodud raamatu pealkirjaks sai "Zhou Yi" ja see on tuntud Muutuste raamatu (Yijing) nime all. Wu, K. C. (1982). The Chinese Heritage. New York: Crown Publishers. ISBN 0-517-54475X.
Organism

Organism (pärineb kr. k. ὀργανισμός – organismos, mis tuleneb sõnast ὄργανον – organon, "tööriist") ehk elusolend ehk elusorganism on elav terviklik rakuline süsteem. Rakkude arvu järgi jaotatakse organisme üherakulisteks ja hulkrakseteks. Organismid jagunevad taksonoomiliselt prokarüootideks ja eukarüootideks. Prokarüoodid liigitatakse omakorda bakteriteks ja arhebakteriteks ehk arhedeks. Eukarüoodid jagunevad protistideks, seenteks, taimedeks ja loomadeks.  Pikemalt artiklis Elusloodus#Eluslooduse organiseerituse tasandid Organismide ehituse algüksus on rakk. Kõik organismid koosnevad rakkudest. Raku arvu järgi eristatakse üherakulisi (1 rakk) ja hulkrakseid (2 rakku või rohkem) organisme. Alamad hulkraksed koosnevad väheeristunud rakkudest, kõrgematel organismidel eristuvad rakud kudedeks. Organismide funktsionaalse struktuuri moodustuvad üherakulistel organismidel organellid, hulkraksetel aga elundid ehk organid. Funktsionaalselt seotud elundid moodustavad elundkonna. Organismid rühmitatakse populatsioonideks ja kooslusteks. Organismide peamiste omaduste ehk atribuutide (mida Aristoteles on nimetanud entelehhiateks) hulka kuuluvad liikuvus, toitumine, hingamine, paljunemine, ärrituvus ja erutuvus. Organismide üldisteks talitluslikeks omadusteks on ka metabolism ehk ainevahetus, mis jaotub anabolismiks ja katabolismiks; individuaalne areng ehk ontogenees; evolutsiooniline areng ehk fülogenees. Organismide tunnuste (atribuutide) uurimine, analüüsimine ja kirjeldamine kuulub süstemaatika (taksonoomia) valdkonda. teaduslik klassifikatsioon ladinakeelne nomenklatuur (ladinakeelsed täisnimetused) liigid alamliigid Organismide eluiga on riigiti ja liigiti väga erinev. Mõned loomad elavad ainult 1 päeva, mitokondrid 2 nädalat, kuid mõned taimed võivad elada tuhandeid aastaid. Organismides on kõige enam anorgaanilisi aineid, sest põhiosa, umbes 80% rakkudest moodustab vesi. Enamiku organismide veesisaldus jääb vahemikku 70–95%. Keemiliste ühendite keskmine sisaldus rakkudes: Orgaanilistest ainetest on kõige rohkem rakkudes valke. ilmselt on peamine põhjus selles, et neil on rakus täita palju ülesandeid, neil on palju funktsioone. Valkude kõrval on enim esindatud lipiidid (rasvad, õlid ja vahad) ja sahhariidid (glükoos, tärklis, tselluloos). Need ühendid kuuluvad eri rakustruktuuride koostisse ja on organismi põhilised energiaallikad. Ehkki nukleiinhapete sisaldus on suhteliselt väike, on need vajalikud kõikidele rakkudele. DNA on pärilikkuse kandja. Seetõttu peetakse selle esinemist üheks elu tunnuseks. RNA molekulidel on oluline roll päriliku informatsiooni avaldumises. elu elusolend orgaaniline aine organitsism peremeesorganism superorganism viirused Tago Sarapuu, Bioloogia gümnaasiumile (1. osa) 192 lk Eesti Loodusfoto 2003, ISBN 9985-830-51-2 (lk 24, 25) Organismide mitmekesisus: TAIMED
Viievõistlus

Viievõistlus on viiest võistlusalast koosnev spordi- või võistlusala ning võib tähendada järgmist: Moodne viievõistlus, spordiala, mis mitmevõistlusena kombineerib viit spordiala (ratsutamine, vehklemine, püstolilaskmine, ujumine ja murdmaajooks) Talvine viievõistlus, spordiala, mis oli ainukordselt kavas Sankt-Moritzi OM-l 1948 mitmevõistlusena (ratsakross, vehklemine, püstolilaskmine, kiirlaskumine ja 10 km suusatamine); kolmikvõidu said rootslased Pentatlon, antiikolümpiamängude kavas olnud võistlusala (staadionijooks, kettaheide, kaugushüpe, odavise ja maadlus) Viievõistlus, meeste kergejõustiku võistlusala (kaugushüpe, odavise, 200 meetri jooks, kettaheide ja 1500 meetri jooks) Viievõistlus, spordiala, mis oli kavas 1906. aasta vaheolümpiamängudel (hoota kaugushüpe, kreeka stiilis kettaheide, odavise, 192 meetri jooks ja Kreeka-Rooma maadlus) Naiste viievõistlus, naiste kergejõustiku võistlusala (100 meetri tõkkejooks, kaugushüpe, kuulitõuge, kõrgushüpe ja 800 meetri jooks)
Roheline Partei (Norra)

Roheline Partei Norras on rohelisel ideoloogial põhinev partei, mis loodi 1988. aastal. 2013. aasta parlamendivalmistel pääses partei esimest korda Stortingi, saades 1 koha (Rasmus Hansson).
Szeto Wah

Szeto Wah (司徒華, 司徒华, Sītú Huà); 28. veebruar 1931 Hongkong – 2. jaanuar 2011) oli Hongkongi pandemokraatlik poliitik. Rahvas hüüdis teda Onu Wah (華叔). Aastatel 1985–2004 oli ta Hongkongi Seadusandliku Nõukogu liige. Ta oli 21. maist 1989 kuni surmani organisatsiooni Hong Kong Alliance in Support of Patriotic Democratic Movements in China esimees. Ta oli tuntud ka hiina kalligraafia meistrina.
Herne-teramardikas

Herne-teramardikas (Bruchus pisorum) on teramardika perekonda kuuluv mardikaline. Tema tõugud elavad herneterades. Herne-teramardikas andmebaasis eElurikkus
Margot Stevenson

Margaret Helen Stevenson (8. veebruar 1912 Manhattan, New York – 2. jaanuar 2011 Manhattan, New York) oli USA näitleja. Ta tegutses põhiliselt Broadwayl. Üks tema tuntumaid osatäitmisi oli näidendis "You Can't Take It With You". Mõnda aega oli ta ka filminäitleja Hollywoodis, kus ta oli muu hulgas Ronald Reagani partner filmis "Smashing the Money Ring" (1939). Ta on tuntud ka raadioseriaalist "The Shadow" (1938), kus ta esines koos Orson Wellesiga, mängides Margo Lane'i. Järelehüüe Boston Globe'is
Prillid

Prillid on klaasist või plastikust läätsedest ja prilliraamidest koosnev optiline seadeldis, mida hoitakse silmade ees, et korrigeerida nägemist, võimaldada näha lisainformatsiooni või kaitsta silmi. Esimesed kantavad prillid leiutas Salvino D’Armate Itaalias aastal 1284. Kaitseprillid kaitsevad silmi lendava prahi, liigse valguse või muu kiirguse eest. Päikeseprillid võimaldavad heledas päikesevalguses paremini näha ja võivad kaitsta silmi ultraviolettkiirguse eest. Erifunktsiooniga prillid võivad olla veel mingi informatsiooni nägemiseks (näiteks stereoskoopia). Prille võidakse kanda ka lihtsalt esteetilistel või moest mõjutatud eesmärkidel. Prilliraamide materjalidena kasutatakse metalle, plaste, luud, puitu. Prille hoitakse prillitoosis ja puhastatakse vedelike ja lappidega. Prillide osad on prilliraamid, mis on hingede ja kruvidega ühendatud prillisangadega, mis on tagumisest otsast kõverad, et püsiksid kõrvade taga. Raamide küljes on läätsed ehk prilliklaasid. Raamid toetatakse ninale patjade abil, mis saavad loksu tõttu sääduda ninaseljaga. Kontaktläätsed Laskmisprillid Liitreaalsusega prillid Lornjett Mask Monokkel Näpitsprillid Päikeseprillid Suusaprillid Ujumisprillid M. Bellis. "The History of Eye Glasses or Spectacles". About.com:Inventors. Vaadatud 1. september 2007.[alaline kõdulink]
Kami

Kami (jaapani keeles 神 'jumal') on jaapanlaste animistlikus usundis šintoismis püha või austatud nähtus, jumalik vägi. Kami võib olla ka mõni "Kojikis" või "Nihongis" mainitud jumalaist ja ka mõni ajalooline isik. Hiljem on selle sõnaga hakatud tähistama igasuguseid jumalaid (kõrgemasse või paralleelsesse eluvormi kuuluvaid olendeid). Nende hulgas on ka vaimud ning aabrahamlike religioonide Jumal (sageli austava sufiksiga: kami-sama. Sõnaga seonduvad karisma, kõikteadmine, ime ja muu, mis meenutab jumalikkust. Sellest sõnast on tuletatud näiteks sõna kamikaze.
Georg Streitberger

Georg Streitberger (sündinud 26. aprillil 1981 Zell am Sees) on Austria mäesuusataja. Streitbergi esimene võistlus maailma karikasarjas oli Bormios suurslaalomis 18. märtsil 2000, kus ta sai 24. koha. Järgmine kord võistles ta MK-võistlustel alles 2004. aasta novembris. Esimest korda jõudis ta kolme parema hulka ja seda kohe võiduga 2. märtsil 2008 Kvitfjellis ülisuurslaalomis. Teise võidu sai ta samuti ülisuurslaalomis 2010.–2011. aasta maailma karikasarja Beaver Creek etapil 4. detsembril 2010. 2010. aasta taliolümpiamängudel Vancouveris sai ta ülisuurslaalomis 17. koha. Georg Streitberger on osalenud (seisuga 23. jaanuar 2015) 141 MK-etapil ja jõudnud poodiumile 9 korral, millest 3 korda kõige kõrgemale astmele. Georg Streitbergeri koduleht Georg Streitberger FIS-i kodulehel (inglise)
2011. aasta jäähoki maailmameistrivõistlused

2011. aasta jäähoki maailmameistrivõistlused on 75. meeste maailmameistrivõistlused jäähokis, mis toimusid Slovakkias 29. aprillist 15. maini 2011. Võistluspaigad olid Bratislavas ja Košices. Maailmameistritiitlit kaitses Tšehhi. Maailmameistriks tuli Soome, kes alistas finaalis Rootsi. Turniiri esimese mängu pidasid Saksamaa ja Venemaa. 2011. aastal pääsesid MM-võistluste põhiturniirile Austria ja Sloveenia. MM-il osales 16 meeskonda. Võistlused peeti Slovakkias esimest korda peale seda, kui riik sai iseseisvaks. Siiski on MM-võistlusi seal toimunud ka varem kaks korda aastatel 1959 ja 1992, kui kuuluti veel Tšehhoslovakkia koosseisu. Võistkonnad mängisid alagruppides omavahel ühe korra, kus igal meeskonnal tuli mängida kolm mängu. Alagrupi kolm paremat jätkasid kahel vaheturniiril. Vahegruppidest jõuab finaalmängudele neli paremat meeskonda. Vahegrupi mängudel jaotati meeskonnad kahte gruppi. E-vahegrupis mängivad A- ja D-alagrupi kolm paremat, F-vahegrupis mängivad B- ja C-alagrupi kolm paremat. Alagrupis omavahel kohtunud meeskonnad enam vahegrupis omavahel ei kohtu, kuid nende omavahelise mängu tulemus alagrupis läheb arvesse vahegrupis. http://www.iihf.com/channels-11/iihf-world-championship-wc11/home.html
Spordiorganisatsioonide loend

Siin on loetletud spordiorganisatsioone. # A B C D E F G H I J K L M N O P Q R S Š Z Ž T U V W Õ Ä Ö Ü X Y Aafrika Jalgpallikonföderatsioon – AAHPERD – Aasia Jalgpalli Konföderatsioon CONCACAF – CONMEBOL Eesti Aerutamisföderatsioon – Eesti Allveeliit – Eesti Amburite Liit – Eesti Autospordi Liit – Eesti Budo Föderatsioon – Eesti Curlingu Liit – Eesti Golfi Liit – Eesti Indiaca Liit – Eesti Jahispordi Liit – Eesti Jahtklubide Liit – Eesti Jalgpalli Liit – Eesti Jalgratturite Liit – Eesti Judoliit – Eesti Jõutõsteliit – Eesti Jäähokiliit – Eesti Jääpalliliit – Eesti Kabeliit – Eesti Karate Föderatsioon – Eesti Kardiliit – Eesti Kergejõustikuliit – Eesti Kick-Boxingu Liit – Eesti Kirimaleühing – Eesti Korvpalliliit – Eesti Kulturismi ja Fitnessi Liit – Eesti Kurnimänguliit – Eesti Käsipalliliit – Eesti Laskesuusatamise Föderatsioon – Eesti Laskurliit – Eesti Lauatenniseliit – Eesti Lennuspordi Föderatsioon – Eesti Maadlusliit – Eesti Maleliit – Eesti Matkaliit – Eesti Moodsa Viievõistluse Liit – Eesti Mootorrattaspordi Föderatsioon – Eesti Olümpiakomitee – Eesti Orienteerumisliit – Eesti Petanque'i Klubide Liit – Eesti Piljardiliit – Eesti Poksiliit – Eesti Ragbi Liit – Eesti Ratsaspordi Liit – Eesti Rulluisuliit – Eesti Saalihoki Liit – Eesti Samboliit – Eesti Sõudeliit – Eesti Squashiföderatsioon – Eesti Sulgpalliliit – Eesti Sumoliit – Eesti Suusaliit – Eesti Taekwondo Liit – Eesti Taekwondo WTF Föderatsioon – Eesti Tantsuspordi Liit – Eesti Tennise Liit – Eesti Triatloni Liit – Eesti Turniiribridžiliit – Eesti Tõstespordi Liit – Eesti Uisuliit – Eesti Ujumisliit – Eesti Veemoto Liit – Eesti Veeremängude Liit – Eesti Vehklemisliit – Eesti Vibuliit – Eesti Võimlemisliit – Eesti Võrkpalli Liit – Euroopa Kabekonföderatsioon FIFA – FINA – FSFI Global Association of International Sports Federations Hispaania kuninglik jalgpalliliit IAAF Kasahstani Rahvuslik Olümpiakomitee Okeaania Jalgpallikonföderatsioon Poola Olümpiakomitee Rahvusvaheline Purjespordi Föderatsioon – Rahvusvaheline Laskesuusatamise Liit – Rahvusvaheline Suusaföderatsioon – Rahvusvaheline Olümpiakomitee Slovaki Olümpiakomitee The Football Association UEFA – Ukraina Rahvuslik Olümpiakomitee Valgevene Vabariigi Rahvuslik Olümpiakomitee – Venemaa Olümpiakomitee Ülemaailmne Kabeföderatsioon Rahvusvahelised spordiföderatsioonid
Omikuji

Omikuji ehk o-mikuji (おみくじ) 'vaatamisloos' on paberitükkidele kirjutatud õnne- või õnnetusemärgid Jaapani šintoistlikes ja budistlikes pühamutes. Tavaliselt võetakse karbist, mida eelnevalt raputatakse, huupi üks paberitükk, lootes, et see näitab head õnne. O-mikuji kukub kokkurullitult välja väikesest pilust. Tänapäeval kasutatakse sageli mündipiluga masinaid. Paberitüki lahtirullimisel tuleb välja sellele kirjutatud saatusemärk, mis võib olla üks järgmistest: suur õnnistus (dai-kichi, 大吉) keskmine õnnistus (chū-kichi, 中吉) väike õnnistus (shō-kichi, 小吉) õnnistus (kichi, 吉) poolõnnistus (han-kichi, 半吉) peaaegu-õnnistus (sue-kichi, 末吉) peaaegu-väike-õnnistus (sue-shō-kichi, 末小吉) needus (kyō, 凶) väike needus (shō-kyō, 小凶) poolneedus (han-kyō, 半凶) peaaegu-needus (sue-kyō, 末凶) suur needus (dai-kyō, 大凶). O-mikuji ennustab, kui suured šansid inimestel on tema lootuste täideminekuks hea paarilise leidmisel või üldse tervise, varanduse, elu ja muudes asjades. Kui ennustus on halb, siis on kombeks paberitükk tihedasti kokku voltida ning siduda see pühamus kasvava männi külge. Põhjenduseks tuuakse sõnade 松 (matsu 'mänd') ja 待つ (matsu 'ootama') kõlaline kokkulamgemine: halb õnn jääb männi juurde ootama ega hakka inimesele külge. Hea õnne korral tuleb paberitükk alles hoida. Kuigi tänapäeval on see komme rohkem laste mängu moodi, on o-mikuji olemas igas pühamus ning loositõmbamine on üks traditsioonilisi, kuigi vähem tähtsaid, pühamus käimisega seotud tegevusi.
Sportlane

Sportlane (ka atleet) on inimene, kes võistleb ühes või mitmes spordialas. Mõnikord eristatakse elukutselisi ja harrastussportlasi. Elukutselistel sportlastel on näiteks isiklik treeningukava ja kindel toitumisrežiim. Sportlaste loendid
Progress (täpsustus)

Progress on millegi edu, areng, muutuva süsteemi kindlasuunaline kvalitatiivne teisenemine (arenemine). Progress võib tähendada ka: Evolutsioonibioloogias on progress (ka aromorfoos, anagenees) organismirühma(de) evolutsiooniline kvalitatiivne edasiminek. Progress, Venemaa kosmoseaparaat "Progress", Eesti ansambel "Progress", ansambli Geminice album Progress, mootorpaat Progres (hiljem Progress), Waldemar Rosenbergeri Peterburis välja antud ajakiri Progress, Vālodzese küla endine nimetus
Marwan Abado

Marwan Abado (مروان عبادو; sündis 1967 Beirutis) on palestiina päritolu laulja, helilooja ja uudimängija. Ta sündis Liibanonis palestiina põgenike lapsena. Aastal 1985 läks ta elama ja õppima vendade juurde Viini. Alates 1991. aastast on ta Austria kodanik. Ta on abielus Viola Rahebiga. Koduleht